UNIUNEA NAȚIONALĂ A BAROURILOR DIN ROMÂNIA

***Comisia Permanentă***

**DECIZIA Nr. 3/24.07.2023**

**privind Examenul de absolvire a cursurilor de pregătire profesională inițială organizate în anul 2023 în cadrul sistemului I.N.P.P.A.**

Având în vedere dispozițiile Legii nr. 51/1995 privind organizarea și exercitarea profesiei de avocat cu modificările și republicările ulterioare și ale Statutului profesiei de avocat

Luând în considerare dispozițiile Statutului Institutului Național pentru Pregătirea și Perfecționarea Avocaților (I.N.P.P.A.), Regulamentului de organizare și funcționare a I.N.P.P.A. și ale Regulamentului examenului de absolvire a I.N.P.P.A.

Având în vedere Hotărârea nr. 305 din 9-10 decembrie 2022 a Consiliului Uniunii Naționale a Barourilor din România privind data examenului de absolvire a cursurilor I.N.P.P.A., în anul 2023

Comisia Permanentă a U.N.B.R., întrunită în ședință on-line la data de 24 iulie 2023,

**DECIDE:**

**Art. 1. –** Examenul de absolvire pentru avocații stagiari aflați în anul II de pregătire profesională inițială în cadrul I.N.P.P.A./Centrelor teritoriale ale I.N.P.P.A. precum și pentru avocații stagiari care nu au promovat examenul de absolvire a I.N.P.P.A. în sesiuni anterioare **va avea loc la data de 12 noiembrie 2023** și este organizat de structura centrală a I.N.P.P.A. și de Centrele teritoriale ale acestuia, cu sprijinul barourilor arondate acestora, sub coordonarea Consiliului U.N.B.R..

**Art. 2.** **–** Examenul de va desfășura după cum urmează:

1. La data de **12 noiembrie 2023 se va desfășura Proba scrisă 1,** la disciplinele *Organizarea și exercitarea profesiei de avocat*, *Drept civil, Drept procesual civil*, *Drept penal, Drept procesual penal,* conform prevederilor Regulamentului privind organizarea și desfășurarea examenului de absolvire a Institutului Național pentru Pregătirea și Perfecționarea Avocaților adoptat prin Hotărârea nr. 80/17-18.07.2020 a Consiliului U.N.B.R.

Proba scrisă 1 constă în rezolvarea unui număr de 50 de cazuri practice (câte 10 la fiecare dintre disciplinele de mai sus), fiecărei întrebări îi vor corespunde mai multe variante de răspuns, dintre care, prin derogare de la prevederile regulamentare, una sau două variante pot fi corecte;

1. Prin derogare de la prevederile Regulamentului privind organizarea și desfășurarea examenului de absolvire a Institutului Național pentru Pregătirea și Perfecționarea Avocaților adoptat prin Hotărârea nr. 80/17-18.07.2020 a Consiliului U.N.B.R., **proba scrisă 2** – la disciplinele din pachetul A, B sau C de discipline opționale ales de cursanți la începerea activității de formare din anul II (pachetul A – Drept fiscal/Achiziții publice; pachetul B – Protecția datelor personale/Registrele și contabilitatea cabinetului de avocat; pachetul C – Proprietate intelectuală/Drept comercial) – se va echivala cu calificativul obținut la încheierea activității de formare la aceste discipline de:
2. cursanții actualului ciclu al anului II
3. cursanții care au promovat anul II de formare în anul calendaristic 2022 și nu au promovat examenul de absolvire
4. cursanții care au absolvit cursurile I.N.P.P.A. în ani anteriori și care figurează în evidențele I.N.P.P.A. ca fiind înscriși la unul din pachetele de discipline opționale.

**Art. 3. –** Prin derogare de la prevederile Regulamentului privind organizarea și desfășurarea examenului de absolvire a I.N.P.P.A., adoptat prin Hotărârea nr. 80/17-18.07.2020, calificativul „*admis*” obținut la pachetul de discipline opționale se echivalează cu un punctaj de 30 de puncte la Proba 2 prevăzută de Regulamentul de examen.

**Art. 4.** **–** Taxa pentru examenul de absolvire este de 1050 lei și se va plăti în contul I.N.P.P.A. / Centrelor teritoriale ale I.N.P.P.A., cel mai târziu până la data de **6 noiembrie 2023**.

**Art. 5.** **–** Subiectele pentru proba scrisă 1 vor fi unice iar examenul se va susține în cadrul întregului sistem al I.N.P.P.A. (structura centrală și centre teritoriale) la data prevăzută la art. 1, în același interval orar. Conducerea structurii centrale a I.N.P.P.A. și a centrelor teritoriale ale I.N.P.P.A. vor afișa în timp util locul desfășurării probei scrise.

**Art. 6.** **–** Tematica de examen, din care urmează a fi formulate subiectele de examen, este cuprinsă în Anexa prezentei Decizii.

**Art. 7. – (1)** Locul și, dacă este cazul, condițiile sanitare de desfășurare a examenului se stabilesc prin hotărâre a conducerii executive a structurii centrale și a centrelor teritoriale ale I.N.P.P.A.

**(2)** Situația centralizată a locurilor de desfășurare a examenului în întregul sistem al I.N.P.P.A. se publică pe pagina web a structurii centrale a I.N.P.P.A.

**(3)** Intervalul orar de desfășurare a celor două probe scrise ale examenului se stabilește și se comunică de structura centrală a I.N.P.P.A.

**Art. 8. – (1)** La examen candidații pot avea asupra lor legislația relevantă.

**(2)** Nu este admisă legislația comentată, indiferent dacă comentariile sunt tipărite sau olografe. La disciplina „*Organizarea și exercitarea profesiei de avocat*” este permisă legislația cuprinzând precizări privind deciziile interpretative date de Consiliul U.N.B.R.

**(3)** Nu sunt permise semnele de carte, cu sau fără mențiuni, indiferent de forma și culoarea acestora (inclusiv cele de tip „post-it”).

**(4)** Sunt permise sublinierile și marcările de texte tipărite.

**(5)** Responsabilii de săli vor verifica toate sursele documentare aflate asupra candidaților pentru a asigura respectarea prevederilor de mai sus.

**Art. 9. –** Sunt admiși să participe la examen candidații care au promovat integral anul II de formare, au achitat integral taxele de studii, precum și taxa de examen și au obținut avizul favorabil al baroului. Dacă vor fi aplicabile condiții de protecție sanitară, candidaților care, din cauze sanitare, nu vor fi admiși să participe la examen, le va fi restituită taxa de examen plătită, aceștia urmând a se înscrie la următoarea sesiune a examenului.

**Art. 10.** **–** Dispozițiile prezentei Decizii se completează cu dispozițiile Regulamentului privind organizarea și desfășurarea examenului de absolvire a Institutului Național pentru Pregătirea și Perfecționarea Avocaților, menționat la art. 2.

**Art. 11. –** Dispozițiile prezentei Decizii se aplică structurii centrale a I.N.P.P.A. precum și tuturor structurilor teritoriale ale I.N.P.P.A..

**Art. 12.** **–** Prezenta decizie se comunică barourilor, centrelor teritoriale ale I.N.P.P.A. și se publică prin postare pe pagina web a UNBR ([www.unbr.ro](http://www.unbr.ro)) și I.N.P.P.A. ([www.inppa.ro](http://www.inppa.ro)).

**COMISIA PERMANENTĂ A U.N.B.R.**

**ANEXA**

**TEMATICA PENTRU EXAMENUL DE ABSOLVIRE A STUDIILOR ÎN SISTEMUL I.N.P.P.A.**

1. **Disciplina *Organizarea și exercitarea profesiei de avocat***

**1. PRINCIPII SI REGULI FUNDAMENTALE DE ORGANIZARE ȘI EXERCITARE A PROFESIEI DE AVOCAT**

**2.** **ORGANIZAREA PROFESIEI DE AVOCAT**

**2.1.** Tabloul avocaților. Jurământul profesional.

**2.2.** Baroul (Adunarea generală. Consiliul baroului. Decanul. Comisia de cenzori. Comisia de disciplină).

**2.3.** Uniunea Națională a Barourilor din România – U.N.B.R. (Congresul avocaților. Consiliul U.N.B.R. Comisia Permanentă. Președintele U.N.B.R. Comisia centrală de cenzori. Comisia centrală de disciplină).

**3. STATUTUL AVOCATULUI**

**3.1.** Activitatea profesională a avocatului (Conținut**.** Regim legal).

**3.2.** Formele de exercitare a profesiei de avocat. Modalitățile de exercitare a profesiei de avocat. Conlucrarea profesională (între avocați din forme de exercitare a profesiei diferite; între avocați și alți profesioniști).

**3.3.** Asistența judiciară. Organizare. Drepturile și obligațiile avocaților.

**4. CARIERA PROFESIONALĂ A AVOCATULUI**

**4.1.** Dobândirea titlului profesional de „avocat”. Primirea în profesie (reglementări legale).

**4.2.** Avocatul stagiar. Statutul profesional al avocatului stagiar. Dobândirea calității de avocat definitiv.

**4.3.** Încetarea și suspendarea calității de avocat.

**4.4.** Transferul avocatului într-un alt barou. Procedura transferului.

**4.5.** **Drepturile și îndatoririle avocatului. Reguli de deontologie profesională.**

**A. Drepturile avocaților și îndatoririle avocatului în raporturile cu clienții**

1. Dreptul avocatului de a asista sau reprezenta orice persoană fizică sau juridică. Dreptul „de a pune concluzii”. Consultanța juridică (Repere metodologice. Conținut). Contractul de asistență juridică. Stabilirea conținutului concret al Contractului de asistență juridică și reprezentare (Repere metodologice). Împuternicirea avocațială (Conținut, întocmire, regim juridic).

2. Dreptul la onorariu.

3. Îndatoririle avocatului în raport cu clienții.

3.1. Asigurarea calității serviciului profesional prestat. Obligația de perfecționare continuă a pregătirii profesionale.

3.2. Informarea clientului. Restituirea actelor încredințate sau a altor bunuri.

3.3. Păstrarea secretului profesional și evitarea conflictelor de interese. Garanțiile legale ale independenței profesionale și ale respectării secretului profesional.

3.4. Respectarea dreptului la protecția datelor cu caracter personal.

3.5. Asigurarea de răspundere profesională.

**B. Drepturile și îndatoririle avocatului în raport cu profesia de avocat**

1. Dreptul avocatului de a alege și de a fi ales în organele de conducere ale profesiei.

2. Îndatorirea de a participa la activitățile profesionale ale Baroului și ale Corpului avocaților.

3. Dreptul la apărarea reputației.

4. Dreptul de asigurări sociale, în propriul sistem, în condițiile legii. Organizarea și funcționarea sistemului Casei de Asigurări a Avocaților.

5. Obligația de a contribui la sistemul propriu de asigurări sociale și de a achita taxele prevăzute pentru formarea bugetului baroului.

6. Obligația de a ține evidențele cerute de lege și statut. Avocatul - subiect al raporturilor de drept fiscal.

7. Dreptul la sediu profesional și la sedii secundare.

8. Dreptul și obligația avocatului de a utiliza însemnele profesiei.

9. Obligația de a folosi mijloace oneste în ceea ce privește dobândirea clientelei. Publicitatea formelor de exercitare a profesiei.

**C. Drepturile și îndatoririle avocaților față de instanțe, parchete, alte autorități ale statului**

**1. Raporturile cu instanțele de judecată.**

1.1. Dreptul de a apăra cu mijloace juridice interesele și drepturile părților. Obligații profesionale specifice.

1.2. Independența profesională a avocatului.

1.3. Ținuta vestimentară. Roba avocatului.

1.4. În regulă generală, avocatul nu este funcționar public.

1.5. Obligația avocatului de a respecta ordinea și solemnitatea ședinței de judecată.

1.6. Dreptul avocatului de a fi ocrotit, conform legii, în exercitarea profesiei.

1.7. Dreptul avocaților la folosirea spațiilor necesare desfășurării activității în sediul instanțelor.

**2. Raporturile între avocați.**

2.1. Comunicarea actelor și informațiilor.

2.2. Raporturi pecuniare.

2.3. Concurența profesională.

2.4. Soluționarea diferendelor între avocați. Arbitrajul profesional.

**5.** **PROTECȚIA PRIN LEGE A TITLULUI PROFESIONAL DE AVOCAT**

**6. INCOMPATIBILITĂȚI ȘI INTERDICȚII. REGLEMENTĂRI SPECIALE** (Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, publicată în M. Of. nr. 279 din 21 aprilie 2003, cu modificările și completări ulterioare)

**7. DEMNITATEA ÎN PROFESIA DE AVOCAT**

1. Obligația avocatului de a se abține de la orice acte sau fapte de natură să compromită demnitate în profesia de avocat.

2. Sancționarea nedemnității.

3. Reguli de procedură.

**8. RĂSPUNDEREA CIVILĂ, DISCIPLINARĂ ȘI PENALĂ A AVOCAȚILOR**

**1. Răspunderea civilă a avocaților.**

**2. Răspunderea disciplinară a avocatului.**

2.1. Abaterea disciplinară. Sancțiunile disciplinare.

2.2. Instanțele disciplinare.

2.3. Sesizarea privind săvârșirea abaterilor disciplinare.

2.4. Ancheta disciplinară.

2.5. Exercitarea acțiunii disciplinare. Procedura în fața instanței disciplinare.

2.6. Aplicarea sancțiunilor disciplinare. Efectele acestora.

**3. Răspunderea penală a avocatului.**

**Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01 iulie 2023**

1. **Disciplina *Drept civil***

**DREPT CIVIL**

**1. Aplicarea legii civile în timp**

1.1. Legea aplicabilă actului juridic civil

1.2. Legea aplicabilă prescripției extinctive și decăderii

1.3. Legea aplicabilă accesiunii, uzucapiunii și posesiei

1.4. Legea aplicabilă dezmembrămintelor dreptului de proprietate private

1.5. Legea aplicabilă faptelor juridice licite ca izvoare de obligații

1.6. Legea aplicabilă în materia faptelor ilicite ca izvoare de obligații

1.7. Legea aplicabilă în materie de moștenire legală

1.8. Legea aplicabilă în materie de moștenire testamentară

1.9. Legea aplicabilă efectelor viitoare ale altor situații juridice trecute

**2. Despre persoane**

2.1.Patrimoniul persoanei, mase patrimoniale și patrimonii de afectațiune;

2.2. Persoana fizică – capacitatea civilă, ocrotirea persoanei fizice (tutela, curatela);

2.3. Persoana juridică. Înființarea persoanei juridice. Capacitatea civilă a persoanei juridice.

2.4. Apărarea drepturilor nepatrimoniale.

**3. Despre familie**

3.1. Căsătoria

3.1.1. Nulitatea absolută/relativă a căsătoriei;

3.1.2. Desfacerea căsătoriei; cazurile de divorț; efectele divorțului cu privire la raporturile patrimoniale dintre soți și cu privire la raporturile dintre părinți și copiii lor minori

3.1.3. Regimurile matrimoniale. Locuința familiei. Regimul comunității legale. Regimul comunității convenționale. Regimul separației de bunuri. Modificarea/încetarea regimului matrimonial.

3.2. Rudenia. Filiația. Acțiuni privind filiația

3.3. Autoritatea părintească

3.3.1. Drepturile și îndatoririle părintești (inclusiv obligația de întreținere);

3.3.2. Exercitarea autorității părintești.

**4. Proprietatea**

*4.1. Proprietatea publică*: caracteristici, drepturile reale corespunzătoare proprietății publice (dreptul de administrare, dreptul de concesiune, dreptul de folosință cu titlu gratuit).

*4.2. Proprietatea privată*: conținutul dreptului de proprietate privată, limitele dreptului de proprietate privată; stingerea dreptului de proprietate privată (exproprierea pentru cauză de utilitate publică); ; dispoziții tranzitorii (Legea nr. 71/2011).

4.3. Modalitățile juridice ale dreptului de proprietate privată.

4.3.1 Proprietatea comună pe cote-părți (coproprietatea obișnuită);

4.3.2. Proprietatea comună în devălmășie

4.3.3. Încetarea proprietății comune.

4.4.Apărarea dreptului de proprietate privată: acțiunea în revendicare, acțiunea negatorie, acțiunea confesorie; dispoziții tranzitorii (Legea nr. 71/2011).

4.5. Regimul juridic al imobilelor preluate abuziv in perioada 6 martie 1945 - 22 decembrie 1989.Evoluția cadrului legislativ privind măsurile cu caracter reparator. Evoluția jurisprudenței instanțelor naționale. Jurisprudența Curții Europene a Drepturilor Omului în această materie.

4.6. Accesiunea imobiliară artificială.

4.7. Dezmembrămintele dreptului de proprietate (superficia, uzufructul, servituțile);

4.8. Posesia

4.8.1. Viciile posesiei

4.8.2. Efectele posesiei: uzucapiunea imobiliară; dobândirea proprietății mobiliare prin posesia de bună-credință; dobândirea fructelor prin posesia de bună-credință.

4.8.3. Acțiunile posesorii.

4.9. Cartea funciară. Înscrierea drepturilor tabulare: efecte, condiții, renunțarea la dreptul de proprietate, data producerii efectelor înscrierilor, conflictul dintre terți, persoanele împotriva cărora se poate face înscrierea.

4.9.1. Dobândirea cu bună-credință a unui drept tabular, rectificarea înscrierilor de carte funciară, acțiunea în prestație tabulară, actele sau faptele care pot fi notate în cartea funciară, dispoziții tranzitorii – Legea nr. 71/2011.

**5. Contractul**

5.1. Categorii de contracte și încheierea contractului – momentul și locul, oferta și acceptarea;

5.2. Condițiile esențiale pentru validitatea contractului: capacitatea de a contracta, consimțământul, obiectul, cauza.

5.3. Viciile de consimțământ: eroare, dol, violență, leziune.

5.4. Forma contractului - principiul consensualismului; forma cerută *ad validitatem*; forma cerută *ad probationem*; forma cerută pentru opozabilitate față de terți; contractele reale.

5.5. Nulitatea contractului – cauze (motive de nulitate), comparație de regim juridic între nulitatea absolută și nulitatea relativă; efectele nulității (restituirea prestațiilor/excepții), validarea contractului, interpretarea contractului.

5.6. Efectele contractului: între părți și față de terți.

**6. Contracte speciale**

6.1. Contractul de vânzare;

6.2. Contractul de locațiune;

6.3. Contractul de antrepriză;

6.4. Contractul de mandat;

6.5. Contractul de împrumut;

6.6. Contractul de întreținere;

6.7. Contractul de tranzacție.

**7. Despre moștenire și liberalități**

7.1. Contractul de donație

7.2. Condițiile generale ale dreptului de a moșteni;

7.3. Transmisiunea moștenirii - moștenitorii legali, acceptarea, renunțarea la moștenire, reprezentarea succesorală;

7.4. Testamentul – forme/revocare;

7.5. Reducțiunea liberalităților excesive

7.6. Petiția de ereditate și certificatul de moștenitor

7.7. Partajul succesoral și raportul donațiilor.

**8. Răspunderea civilă**

*8.1. Răspunderea civilă delictuală*

8.1.1. Răspunderea civilă delictuală pentru fapta proprie;

8.1.2. Răspunderea civilă delictuală pentru fapta altuia (răspunderea pentru fapta minorului sau a celui pus sub interdicție; răspunderea comitenților pentru prepuși)

8.1.3. Răspunderea civilă delictuală pentru prejudiciul cauzat de animale sau lucruri;

8.1.4. Repararea prejudiciului în cazul răspunderii civile delictuale;

*8.2. Răspunderea contractuală;*

8.3. Cauze exoneratoare de răspundere civilă (art.1351-1353 C.civ.)

**9. Faptul juridic licit**

9.1. Gestiunea de afaceri;

9.2. Plata nedatorată;

9.3. Îmbogățirea fără justă cauză.

**10. Executarea obligațiilor**

10.1. Plata – subiectele plății, condiții, dovada, imputația plății, punerea în întârziere a debitorului;

10.2. Executarea silită a obligațiilor în natură/prin echivalent, punerea în întârziere a debitorului;

10.3. Prejudiciul – evaluare, repararea integrală, daunele interese moratorii și compensatorii, clauza penală;

10.4. Rezoluțiunea/rezilierea și reducerea prestațiilor, cauze justificate de neexecutare a obligațiilor contractuale;

**11. Mijloace de protecție a drepturilor creditorului** (acțiunea oblică; acțiunea revocatorie)

**12. Modalitățile obligațiilor** (condiția, termenul)

**13. Transmisiunea și transformarea obligațiilor** (cesiunea de creanță, subrogația, novația)

**14. Stingerea obligațiilor** (compensația; darea în plată)

**15. Restituirea prestațiilor**

**16. Garanții reale și garanții personale**

16.1. Ipoteca imobiliară – constituire, drepturile și obligațiile părților.

16.2. Ipoteca mobiliară – constituire, drepturile și obligațiile părților.

16.3. Fidejusiunea.

**17. Prescripția extinctivă**

17.1. Regim juridic. Termene.

17.2. Cursul prescripției extinctive: începutul, suspendarea, întreruperea termenelor

17.3. Regimul juridic al termenelor de decădere.

**Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01 iulie 2023**

1. **Disciplina *Drept procesual civil***

**1.Principiile procesului civil**

**2.Acțiunea civilă**

2.1.Condițiile de exercitare a acțiunii civile (afirmarea unui drept/formularea unei pretenții, interesul, capacitatea procesuală de exercițiu și de folosință) și sancțiunile care intervin în caz de nerespectare a acestora

2.2.Curatela specială

2.3.Clasificarea cererilor/acțiunilor în justiție și importanța clasificărilor

**3. Participanții la procesul civil**

3.1. Instanța de judecată (compunerea și constituirea instanței, incidente procedurale privind compunerea sau constituirea instanței- inclusiv incompatibilitatea).

3.2. Părțile în procesul civil (inclusiv coparticiparea procesuală și efectele acesteia).

3.3.Participarea terților la judecată (intervenția voluntară-principală și accesorie, intervenția forțată -chemarea în judecată a altor persoane, chemarea în garanție, arătarea titularului dreptului, introducerea din oficiu a terților). Asemănări și deosebiri ale cererii de intervenție față de cererea de chemare în judecată (obiectul, competența, taxa de timbru, procedura de judecată, soluții, căi de atac etc.)

3.4. Reprezentarea părților în procesul civil.

**4. Competența instanțelor**

4.1. Competența materială (funcțională și procesuală). Criteriul valoric în stabilirea competenței instanței.

4.2.Competența teritorială a instanțelor judecătorești.

4.3.Incidente procedurale referitoare la instanța sesizată (excepția de necompetență, conflictele de competență, litispendența, conexitatea, strămutarea, delegarea).

4.4.Prorogarea de competență (prorogarea legală, prorogarea judecătorească, prorogarea voluntară).

**5. Actele de procedură și termenele procedurale** (citarea și comunicarea actelor de procedură, nulitatea actelor de procedură, termenele procedurale, decăderea și repunerea în termen).

**6. Judecata în primă instanță.**

6.1.*Cererea de chemare în judecată* (inclusiv modificarea cererii de chemare în judecată - art. 204 CPC).

6.1.1. *Procedura prealabilă* (art.193 CPC)

6.1.2. Condițiile de formă ale cererii de chemare în judecată. Nulitatea cererii de chemare în judecata. Verificarea cererii de chemare în judecată și regularizarea acesteia. Sancțiunile ce pot interveni in etapa regularizării cererii. Identificarea proceselor in care nu se aplica regularizarea. Încheierea de anulare a cererii de chemare în judecată în procedura regularizării. Cererea de reexaminare. Fixarea primului termen de judecată.

6.2. *Întâmpinarea*

6.3.*Cererea reconvențională*

6.4.*Cercetarea procesului.* (art.211-215 CPC, art. 220-224 CPC, art. 226 CPC, art. 229 -230 CPC; Încheierile de ședință – art.232-236 CPC).

6.5.*Excepțiile procesuale. Apărări de fond și excepții*. Regimul juridic diferit al excepțiilor și al apărărilor de fond. Clasificarea, invocarea și soluționarea excepțiilor procesuale.

6.6.*Probele în procesul civil*. Propunerea probelor în vederea încuviințării și administrării acestora. Termenul până la care se pot propune probe în primă instanță, în apel, în recurs. Sancțiunea nerespectării termenului. Posibilitatea de a propune probe peste termen. Analizarea admisibilității probelor. Justificarea pertinenței și concludenței probelor solicitate. Convenții asupra probelor. Încuviințarea probelor. Natura încheierii de admitere a probelor. Posibilitatea instanței de a reveni motivat asupra probelor încuviințate. *Asigurarea probelor și constatarea unei situații de fapt*

6.6.1. Administrarea probei cu înscrisuri. Verificarea înscrisurilor (recunoașterea sau contestarea înscrisului sub semnătură privată, procedura de verificare, denunțarea înscrisului ca fals, cercetarea falsului pe cale incidentală în cazul în care constatarea infracțiunii nu se poate face printr-o hotărâre penală). Înscrisul autentic și înscrisul sub semnătură privată-distincții și implicații sub aspectul probatoriului. Înscrisurile în formă electronică-valoare probatorie. Înscrisurile pe suport informatic-valoare probatorie. Duplicatele și copiile de pe înscrisurile autentice sau sub semnătură privată. Înscrisurile recognitive sau reînnoitoare și regimul altor înscrisuri. Înscrisuri pe suport informatic

6.6.2. Proba prin declarațiile martorilor.

6.6.3. Interogatoriul.

6.6.4. Expertiza.

6.6.5.Prezumțiile

*6.7.Incidente referitoare la judecată: suspendarea judecății și perimarea.*

*6.8. Actele de dispoziție ale părților în procesul civil*. Renunțarea la judecată, renunțarea la drept, achiesarea, tranzacția.

*6.9.Dezbaterea în fond a procesului*

*6.10. Deliberarea și pronunțarea hotărârii judecătorești*

6.11. Hotărârea judecătorească.Conținutul hotărârii judecătorești. Efectele hotărârii judecătorești. Termenul de grație. Cheltuielile de judecată. Executarea provizorie a hotărârilor judecătorești. Îndreptarea, lămurirea și completarea hotărârii judecătorești.

**7.Căile de atac**.

*7.1. Dispoziții generale privind căile de atac.*

*7.2. Apelul;*

*7.3.Recursul* (motivele de casare, soluțiile instanței de recurs, efectele casării);

*7.4.Contestația în anulare;*

*7.5.Revizuirea;*

*7.6. Dispoziții privind asigurarea unei practici judiciare unitare* (recursul în interesul legii; sesizarea Înaltei Curți de Casație și Justiție în vederea pronunțării unei hotărâri prealabile pentru dezlegarea unor chestiuni de drept).

**8.Proceduri speciale**

*8.1.Procedura divorțului.*

*8.2.Procedura partajului judiciar*

*8.3.Procedura ordonanței președințiale*

*8.4.Procedura evacuării din imobilele folosite sau ocupate fără drept*

*8.5.Măsurile asigurătorii* (sechestrul asigurător, poprirea, sechestrul judiciar).

8.6.*Procedura ordonanței de plată*.

**9.Executarea silită**

9.1.*Titlurile executorii*. [Titlurile executorii jurisdicționale (hotărârile judecătorești și hotărârile arbitrale). Titlurile executorii non-jurisdicționale (alte înscrisuri cărora legea le conferă caracter executoriu)].

9.2.*Cererea de executare silită. Înregistrarea cererii de executare. Încuviințarea executării silite. Cheltuielile de executare.*

9.3.*Contestația la executare. Întoarcerea executării.*

9.4.*Executarea silită a obligațiilor de a face și de a nu face.* *Executarea hotărârilor judecătorești și a altor titluri referitoare la minori.*

9.5.*Incidente în cursul executării silite* (prescripția dreptului de a cere și obține executarea silită, suspendarea executării, perimarea executării, încetarea executării).

**Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01 iulie 2023Disciplina *Drept penal***

1. **Partea generală**
2. **Infracțiunea (art. 15-52 C. pen.):**

* Trăsăturile esențiale ale infracțiunii;
* Săvârșirea infracțiunii comisive prin omisiune;
* Cauzele justificative (legitima apărare, starea de necesitate, exercitarea unui drept sau îndeplinirea unei obligații, consimțământul persoanei vătămate);
* Cauzele de neimputabilitate (constrângerea fizică, constrângerea morală, excesul neimputabil, minoritatea făptuitorului, iresponsabilitatea, intoxicația, eroarea, cazul fortuit);
* Tentativa (definiția, pedepsirea, desistarea și împiedicarea producerii rezultatului);
* Unitatea și pluralitatea de infracțiuni (formele unității infracționale, formele pluralității de infracțiuni),
* Autorul și participanții (autorul, coautorii, instigatorul, complicele, tratamentul penal al pluralității de făptuitori, efectele circumstanțelor reale sau personale asupra participanților, împiedicarea săvârșirii faptei, participația improprie);

1. **Pedepsele (art. 53-106 C. pen.):**

* Pedepsele principale (detențiunea pe viață, închisoarea, amenda);
* Pedeapsa accesorie;
* Pedepsele complementare;
* Calculul pedepselor;
* Criteriile generale de individualizare a pedepsei;
* Circumstanțele atenuante și agravante;
* Renunțarea la aplicarea pedepsei;
* Amânarea aplicării pedepsei;
* Suspendarea executării pedepsei sub supraveghere;
* Liberarea condiționată;

1. **Răspunderea penală a persoanei juridice (art. 135-151 C. pen.);**
2. **Cauzele care înlătură răspunderea penală (art. 152-159 C. pen.):**

* Amnistia;
* Prescripția răspunderii penale;
* Lipsa plângerii prealabile;
* Retragerea plângerii prealabile;
* Împăcarea;

1. **Cauzele înlătură sau modifică executarea pedepsei ((art. 160-164 C. pen.):**

* Grațierea;
* Prescripția executării pedepsei;

1. **Cauzele care înlătură consecințele condamnării (art. 165-171 C. pen.):**

* Reabilitarea de drept (art. 165 C. pen.);
* Reabilitarea judecătorească (art. 166-171 C. pen.);

1. **Înțelesul unor termeni sau expresii în legea penală (art. 172-187 C. pen.);**
2. **Partea specială**
3. **Infracțiuni contra persoanei**

* **infracțiuni contra vieții (art. 188-192 C. pen.):**
* omorul;
* omorul calificat;
* uciderea la cererea victimei;
* determinarea sau înlesnirea sinuciderii;
* uciderea din culpă;
* **infracțiuni contra integrității corporale sau sănătății (art. 193-198 C. pen.):**
* lovirea sau alte violențe;
* vătămarea corporală;
* lovirile sau vătămările cauzatoare de moarte;
* vătămarea corporală din culpă;
* relele tratamente aplicate minorului
* încăierarea;
* **infracțiuni contra libertății persoanei (art. 205-208 C. pen.):**
* lipsirea de libertate în mod ilegal;
* amenințarea;
* șantajul;
* hărțuirea;
* **infracțiuni contra libertății și integrității sexuale (art. 218-223 C. pen.):**
* violul;
* agresiunea sexuală;
* actul sexual cu un minor;
* coruperea sexuală a minorilor;
* racolarea minorilor în scopuri sexuale;
* hărțuirea sexuală;
* **infracțiuni care aduc atingere domiciliului și vieții private (art. 224-227 C. pen.):**
* violarea de domiciliu;
* violarea sediului profesional;
* violarea vieții private;
* divulgarea secretului profesional;

1. **Infracțiuni contra patrimoniului:**

* furtul (228-232 C. pen.):
* furtul;
* furtul calificat;
* furtul în scop de folosință;
* plângerea prealabilă și împăcarea;
* sancționarea tentativei;
* tâlhăria și pirateria (art. 233-237 C. pen.);
* tâlhăria,
* tâlhăria calificată;
* pirateria;
* tâlhăria sau pirateria urmată de moartea victimei
* sancționarea tentativei;
* infracțiuni contra patrimoniului prin nesocotirea încrederii (art. 238-248 C. pen.);
* abuzul de încredere;
* abuzul de încredere prin fraudarea creditorilor;
* bancruta simplă;
* bancruta frauduloasă;
* gestiunea frauduloasă;
* însușirea bunului găsit sau ajuns din eroare la făptuitor;
* înșelăciunea;
* înșelăciunea privind asigurările;
* deturnarea licitațiilor publice;
* exploatarea patrimonială a unor persoane vulnerabile;
* sancționarea tentativei;
* fraude comise prin sisteme informatice și mijloace de plată electronice (art. 249-252 C. pen.):
* frauda informatică;
* efectuarea de operațiuni financiare în mod fraudulos;
* acceptarea operațiunilor financiare efectuate în mod fraudulos;
* sancționarea tentativei;
* distrugerea și tulburarea de posesie (art. 253-256 C. pen.):
* distrugerea;
* distrugerea calificată;
* distrugerea din culpă;
* tulburarea de posesie;

1. **Infracțiuni contra înfăptuirii justiției (art. 266-288 C. pen.):**

* nedenunțarea;
* omisiunea sesizării;
* inducerea în eroare a organelor judiciare;
* favorizarea făptuitorului;
* tăinuirea;
* obstrucționarea justiției;
* influențarea declarațiilor;
* mărturia mincinoasă;
* răzbunarea pentru ajutorul dat justiției;
* sustragerea sau distrugerea de probe ori de înscrisuri;
* compromiterea intereselor justiției;
* încălcarea solemnității ședinței;
* ultrajul judiciar;
* cercetarea abuzivă;
* supunerea la rele tratamente;
* tortura;
* represiunea nedreaptă;
* asistența și reprezentarea neloială;
* evadarea;
* înlesnirea evadării;
* nerespectarea hotărârilor judecătorești;
* neexecutarea sancțiunilor penale;

1. **Infracțiuni de corupție și infracțiuni de serviciu (art. 289-309 C. pen.):**

* luarea de mită;
* darea de mită;
* traficul de influență;
* cumpărarea de influență;
* delapidarea;
* purtarea abuzivă;
* abuzul în serviciu;
* neglijența în serviciu;
* folosirea abuzivă a funcției în scop sexual;
* uzurparea funcției;
* folosirea funcției pentru favorizarea unor persoane;
* violarea secretului corespondenței;
* divulgarea informațiilor secrete de stat;
* divulgarea informațiilor secrete de serviciu sau nepublice;
* neglijența în păstrarea informațiilor;
* obținerea ilegală de fonduri;
* deturnarea de fonduri;
* infracțiuni de corupție și de serviciu comise de alte persoane;
* faptele care au produs consecințe deosebit de grave;

1. **Infracțiuni de fals (art. 310-328 C. pen.):**

* falsificarea de monede;
* falsificarea de titluri de credit sau instrumente de plată;
* falsificarea de timbre sau efecte poștale;
* punerea în circulație a valorilor falsificate;
* deținerea de instrumente în vederea falsificării de valori;
* emiterea frauduloasă de monedă;
* falsificarea de instrumente oficiale;
* folosirea instrumentelor false;
* falsificarea de instrumente de autentificare străine;
* falsul material în înscrisuri oficiale;
* falsul intelectual;
* falsul în înscrisuri sub semnătură privată;
* uzul de fals;
* falsificarea unei înregistrări tehnice;
* falsul informatic;
* falsul în declarații,
* falsul privind identitatea;
* infracțiuni de fals comise în legătură cu autoritatea unui stat străin;

1. **Infracțiuni din legi speciale:**

* Infracțiunile prevăzute în Legea nr. 78/2000:
* infracțiunea prevăzută de art. 181;
* infracțiunea prevăzută de art. 182;
* infracțiunea prevăzută de art. 183;
* infracțiunea prevăzută de art. 185;
* Infracțiunile prevăzute în Legea nr. 143/2000:
* infracțiunea prevăzută de art. 2;
* infracțiunea prevăzută de art. 3;
* infracțiunea prevăzută de art. 4;
* Spălarea banilor (art. 49 din Legea nr. 129/2019):
* Infracțiunile prevăzute în Legea nr. 241/2005:
* infracțiunea prevăzută de art. 8;
* infracțiunile prevăzute de art. 9 (infracțiunile de evaziune fiscală).

**Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01 iulie 2023**

1. **Disciplina *Drept procesual penal***
   1. **Partea generală**
      * 1. **Participanții în procesul penal (art.29 – art.96 C.proc.pen):**

* **Dispoziții generale;**
* **Competența organelor judiciare;**
* Competența funcțională după materie și după calitatea persoanei a instanțelor judecătorești;
* Competența teritorială a instanțelor judecătorești;
* Dispoziții speciale privind competența instanțelor judecătorești;
* Competența judecătorului de drepturi și libertăți și a judecătorului de cameră preliminară;
* Organele de urmărire penală și competența acestora;
* Incompatibilitate și strămutare;
* **Subiecții procesuali principali și drepturile acestora;**
* **Inculpatul și drepturile acestuia;**
* **Partea civilă și drepturile acesteia;**
* **Partea responsabilă civilmente și drepturile acesteia;**
* **Avocatul. Asistența juridică și reprezentarea;**
  + - 1. **Probele, mijloacele de probă și procedeele probatorii (art.97 – art.201 C.proc.pen):**
* **Reguli generale;**
* **Audierea persoanelor**:
* Reguli generale și reguli speciale în materia audierii persoanelor;
* Audierea suspectului sau a inculpatului;
* Audierea persoanei vătămate, a părții civile și a părții responsabile civilmente;
* Audierea martorilor;
* Protecția martorilor;
* Confruntarea;
* **Identificarea persoanelor și a obiectelor;**
* **Metode speciale de supraveghere sau cercetare;**
* **Conservarea datelor informatice;**
* **Percheziția și ridicarea de obiecte și înscrisuri;**
* Percheziția domiciliară;
* Percheziția corporală;
* Percheziția unui vehicul;
* Percheziția informatică;
* Efectuarea percheziției informatice de lucrători de poliție;
* Ridicarea de obiecte și înscrisuri;
* **Expertiza și constatarea;**
* **Cercetarea locului faptei și reconstituirea;**
* **Fotografierea și luarea amprentelor suspectului, inculpatului sau altor persoane;**
* **Mijloacele materiale de probă;**
* **Înscrisurile;**
  + - 1. **Măsurile preventive și alte măsuri procesuale (art.202 – 256 C.proc.pen):**
* **Măsurile preventive:**
* Scopul, condițiile generale de aplicare și categoriile măsurilor preventive;
* Organul judiciar competent și actul prin care se dispune asupra măsurilor preventive;
* Calea de atac împotriva încheierilor prin care se dispune asupra măsurilor preventive în cursul urmăririi penale;
* Calea de atac împotriva încheierilor prin care se dispune asupra măsurilor preventive în cursul camerei preliminare;
* Calea de atac împotriva încheierilor prin care se dispune asupra măsurilor preventive în cursul judecății;
* Verificarea măsurilor preventive în procedura de cameră preliminară;
* Verificarea măsurilor preventive în cursul judecății;
* Modificarea conținutului unor măsuri preventive;
* Reținerea;
* Controlul judiciar;
* Controlul judiciar pe cauțiune;
* Arestul la domiciliu;
* Arestarea preventivă;
* Încetarea de drept, revocarea și înlocuirea măsurilor preventive;
* Dispoziții speciale privind măsurile preventive aplicate minorilor;
* **Aplicarea provizorie a măsurilor de siguranță cu caracter medical;**
* Obligarea provizorie la tratament medical;
* Internarea medicala provizorie;
* **Măsurile asiguratorii, restituirea lucrurilor și restabilirea situației anterioare săvârșirii infracțiunii.**
  1. **Partea speciala**
     + 1. **Urmărirea penală (art. 285 – 341 C.proc.pen):**
* **Dispoziții generale:**
* Obiectul urmăririi penale;
* Actele organelor de urmărire penală;
* Păstrarea unor acte de urmărire penală;
* **Sesizarea organelor de urmărire penală;**
* Modurile de sesizare;
* Plângerea;
* Denunțul;
* Sesizările făcute de persoane cu funcții de conducere și de alte persoane;
* Sesizarea din oficiu;
* Constatarea infracțiunii flagrante;
* Examinarea sesizării;
* Autorizări sau alte condiții prealabile efectuării în continuare a urmăririi penale față de o persoană;
* Plângerea prealabilă;
* **Conducerea și supravegherea activității organelor de cercetare penală de către procuror;**
* Obiectul supravegherii;
* Modalitățile de exercitare a supravegherii;
* Trimiterea la organul competent;
* Trecerea cauzei de la un organ de cercetare penală la altul;
* Dispoziții date de procuror;
* Infirmarea actelor procesuale sau procedurale;
* **Efectuarea urmăririi penale;**
* Desfășurarea urmăririi penale;
* Suspendarea urmăririi penale;
* Clasarea și renunțarea la urmărirea penală;
* Terminarea urmăririi penale;
* Dispoziții privind efectuarea urmăririi penale de către procuror;
* **Rezolvarea cauzelor și sesizarea instanței;**
* Rezolvarea cauzelor;
* Cuprinsul rechizitoriului;
* Actul de sesizare a instanței;
* Dispozițiile privitoare la măsurile preventive sau asigurătorii;
* Dispozițiile privitoare la măsurile de siguranță;
* **Reluarea urmăririi penale;**
* Cazurile de reluare a urmăririi penale;
* Reluarea urmăririi penale după suspendare;
* Reluarea urmăririi penale în caz de restituire;
* Reluarea în caz de redeschidere a urmăririi penale;
* **Plângerea împotriva măsurilor și actelor de urmărire penală;**
* Dreptul de a face plângere;
* Obligația de înaintare a plângerii;
* Termenul de rezolvare;
* Plângerea împotriva actelor procurorului;
* Plângerea împotriva soluțiilor de neurmărire sau netrimitere în judecată;
* Soluționarea plângerii de către judecătorul de cameră preliminară;
  + - 1. **Camera preliminară** (art.342 – art.348 C.proc.pen):
* Obiectul procedurii de cameră preliminară;
* Durata procedurii în camera preliminară;
* Măsurile premergătoare;
* Procedura în camera preliminară;
* Soluțiile;
* Contestația;
* Măsurile preventive în procedura de cameră preliminară;
  + - 1. **Judecata ( art.349 – art. 469 C.proc.pen):**
* **Dispoziții generale;**
* **Judecata în primă instanță (art.371 - 407 C.proc.pen):**
* Desfășurarea judecării cauzelor;
* Deliberarea și hotărârea instanței;
* **Apelul (art. 408 – art. 425 C.proc.pen):**
* Hotărârile supuse apelului;
* Persoanele care pot face apel;
* Termenul de declarare a apelului;
* Repunerea in termen;
* Declararea și motivarea apelului;
* Instanța la care se depune apelul;
* Renunțarea la apel;
* Retragerea apelului;
* Efectul suspensiv al apelului;
* Efectul devolutiv al apelului și limitele sale;
* Neagravarea situației în propriul apel;
* Efectul extensiv al apelului;
* Judecarea apelului;
* Soluțiile la judecata în apel;
* Chestiunile complementare;
* Desființarea hotărârii;
* Conținutul deciziei instanței de apel și comunicarea acesteia;
* Limitele rejudecării;
* **Contestația** (art. 425 ind.1 C.proc.pen)
* Declararea și soluționarea contestației;
* **Căile extraordinare de atac** ( art. 426 – art. 469 C. proc.pen)
* Contestația în anulare;
* Recursul în casație;
* Revizuirea
* Redeschiderea procesului penal în cazul judecării în lipsa persoanei condamnate;
  + - 1. **Procedurile speciale (art. 478 – art. 549 ind.1 C.proc.pen):**
* **Acordul de recunoaștere a vinovăției (art. 478 – 488 C.proc.pen);**
* **Contestația privind durata procesului (art. 488 ind.1 – 488 ind.6 C.proc.pen);**
* **Procedura privind tragerea la răspundere penală a persoanei juridice ( art. 489 – 503 C.proc.pen);**
* **Procedura în cazul infractorilor minori (art.504 – 520 C.proc.pen);**
* **Procedura dării în urmărire (art.521 – 526 C.proc.pen);**
* **Procedura reabilitării (art. 527 – art.537 C.proc.pen);**
* **Procedura reparării pagubei materiale sau a daunei morale în caz de eroare judiciară sau în caz de privare nelegală de libertate ori în alte cazuri ( art.538 – art. 542 C.proc.pen);**
* **Procedura în caz de dispariție a dosarelor judiciare și a înscrisurilor judiciare (art.543 – art. 547 C.proc.pen.);**
* **Procedura privind cooperarea judiciară internațională și punerea în aplicare a tratatelor internaționale în materie penală (art.548 – art.549 C.proc.pen);**
* **Procedura de confiscare sau desființare a unui înscris în cazul clasării (art.549 ind.1 C.proc.pen.).**

**Notă: Lucrările de specialitate sau orice altă documentație, consultate în vederea pregătirii pentru examen, se vor aduce la zi, în raport cu modificările legislative intrate în vigoare până la data de 01 iulie 2023**